title: Freygolo
text: Freygolo estió un grupo occitana de ska-punk. Encara que os suyos orichens se troban en Niza, Occitania, as suyas cancions son en idioma anglés.
  
  Entre as suyas influencias se troban grupos como Bad Religion, NOFX, Pennywise, Less Than Jake, Millencolin, Mad Caddies u Catch 22.
  
  En total han quitato 4 discos d'estudeo. Ye un grupo que destacaba por as suyas actuacions en directo, habendo feito conciertos con grupos tan importants como Authority Zero, Less Than Jake u Strike Anywhere.
  
  Historia
  Freygolo naixe en l'anyo 1997 en Niza, en a costa mediterrania d'Occitania.
  
  A suya primera maqueta "It’s Easier Not to Think", amaneixe en l'anyo 2000 y en 2002 sale o suyo primer disco "(Sur)Prize Fool" que les portiará a una chira europea por Francia, Alemanya, Suiza, o Reino Uniu, Espanya, Italia y Belchica.
  
  En 2004 quitan o suyo segundo álbum, "Time to Drop the Gun", un disco con muita mas enerchía y ritmos melodicos a on que a influencia de grupos como NOFX y Catch 22 s'ha feito mas débil, desembolicando-se un estilo mas propio d'o grupo.
  
  Dimpués de dos anyos de chira por toda Europa presentando "Time to Drop the Gun", Freygolo fa un descanso ta escribir o que sería o suyo tercer álbum, "Stereofighters", que los ferá conoixitos difuera d'as mugas d'o continent a traviés d'una chira por Chapón chunto a Less than Jake y Authority Zero, y un atra por os Estaus Unius con o grupo de ska punk Voodoo Glow Skulls.
  
  En primerías de 2011 Freygolo quita o suyo quatreno álbum d'estudeo, "We All Have A Voice" y meses dimpués, en chulio d'ixe mesmo anyo deciden deseparar-se.
  
  Formación
   François – Voz y guitarra
   Nico – Trompeta
   Rémi – Trombón y voz
   Jeff – Guitarra
   Arnaud – Baixo
   Belzu – Batería
  
  Discografía
   It’s Easier Not to Think (2000)
   (Sur)Prize Fool (2002)
   Time to Drop the Gun (2004)
   Stereofighters (2007)
   We All Have a Voice (2011)
  
  Tamién han feito un disco conchunto en colaboración con o grupo canadiense de ska The Johnstones y o grupo rusa de ska Double Fault con títol "Freygolo & Johnstones & Double Fault".
  
  Colaboran en a canción "Je te donne" d'o grupo francesa de punk "Zephyr 21".
  
  Vinclos externos
  
   Myspace oficial
   Twitter oficial
   Discos y maquetas de Freygolo en "Do the Ska"
  
  Referencias
  
  Grupos de musica d'Occitania
  Grupos de musica ska
  Grupos de musica punk
  Cantaires en anglés